La programació cultural porta esta setmana l'obra de terror 'La dona de negre'
19 de novembre 2024

El divendres 22 de novembre es podrà gaudir a la Casa Municipal de Cultura del Port de Sagunt de l'obra de teatre _La dona de negre_, a les 20.30 hores. Es tracta d'una representació de drama i terror en valencià de la companyia Olympia Metropolitana dirigida a tots els públics. Començarà a les 20.30 hores i el preu de l'entrada és de 9 euros: [https://www.agendasagunto.com/espectaculo/6/la-dona-de-negre.html](https://www.agendasagunto.com/espectaculo/6/la-dona-de-negre.html). Es tracta d'una obra basada en la novel·la homònima de Susan Hill i que va ser adaptada per Stephen Mallatratt per a l'escena en 1987. Este esdeveniment forma part de la programació tardorenca de la delegació de Cultura de l'Ajuntament de Sagunt.

“_La dona de negre_ conta la història d'Arthur Kipps, un advocat de mitjana edat que lloga un teatre i contracta un actor professional perquè l'ajude a contar un succés fantasmagòric i tràgic que li va succeir a ell i a la seua família i que mai ha pogut revelar a ningú. Amb l'ajuda de l'actor, els decorats abandonats del teatre i la imaginació van interpretant la història de Kipps fins al punt que el fet fantasmagòric de la història es fa real i els espectadors viuran una de les experiències més terrorífiques de tota la seua vida en un teatre”, segons indica la sinopsi.

![](/media/u0ybv2oj/lamujerdenegro_c.jpg?width=276&height=389&mode=max)

*   [](http://www.facebook.com/sharer.php?u=https://aytosagunto.es/va/actualitat/la-programacio-cultural-porta-esta-setmana-l-obra-de-terror-la-dona-de-negre/ "Facebook")
*   [](http://twitter.com/share?url=https://aytosagunto.es/va/actualitat/la-programacio-cultural-porta-esta-setmana-l-obra-de-terror-la-dona-de-negre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-cultural-porta-esta-setmana-l-obra-de-terror-la-dona-de-negre/ "Linked In")
*   [](mailto:?body=https://aytosagunto.es/va/actualitat/la-programacio-cultural-porta-esta-setmana-l-obra-de-terror-la-dona-de-negre/)